Waxaa kacaanku sidoo kale hir geliyay warshado si gaar ah loo leeyahay sida warshadda Barafuunka oo ay ganacsato Soomaaliyeed furteen, iyada oo xafladdii furitaankana Allaha u naxariistee Jaalle Maxamed Siyaad Barre uu xarigga ka jaray,Waxaa jiray dhowr warshadood oo dalka ka jiray ka hor xilligii Kacaanka, waxaana ugu weynayd warshadda Sokorta ee Jowhar oo ay lahayd shirkad gaar ahayd oo Talyaani ahayd, sidoo kalena waxaa ka mid ahaa warshaddii Hilibka ee Kismaayo, Warshadda Kalluunka ee Laasqorey, warshadda Yaanyada iyo Yoogada, warshadahaas oo dayacnaa muddooyinkii ka horreeyay kacaanka ayaa waxaa ay laf dhabar u ahaayeen dhaqaalaha dalka, waxaana xilligii kacaanka lagu sameeyay dayactir aad u ballaaran taasoo dhalisay in warshadahaas ay waxtarkooda iyo wax soo saarkooduba uu noqdo mid baaxad weyn.
